
23-TA-1379: Noteikumu projekts (Grozījumi)
Grozījumi Ministru kabineta 2008. gada 14. jūlija noteikumos Nr. 535 "Bīstamo iekārtu avāriju izmeklēšanas kārtība"

	1.
	Noteikumu konsolidētā versija
14.1 Pēc avārijas izmeklēšanas noslēgšanas triju darbdienu laikā Patērētāju tiesību aizsardzības centrs informē attiecīgās bīstamās iekārtas valdītāju par šo noteikumu 14.punktā minētajiem izdevumiem un attiecīgās bīstamās iekārtas valdītājs piecu dienu laikā no izdevumus apliecinoša dokumenta saņemšanas atlīdzina Patērētāju tiesību aizsardzības centram šo noteikumu 14.punktā minētos izdevumus. Ja attiecīgās bīstamās iekārtas valdītājs norādītājā termiņā neinformē Patērētāju tiesību aizsardzības centru par pamatotiem kavējuma iemesliem un neatlīdzina Patērētāju tiesību aizsardzības centram šo noteikumu 14.punktā minētos izdevumus, Patērētāju tiesību aizsardzības centrs tos piedzen civilprocesuālā kārtībā.
	Iebildums
LDDK uztur iebildumu par  14.¹ punktu piedāvātajā redakcijā:

Aicinām noteikt garāku izdevumu apmaksas termiņu.

Pamatojums:
Grozījumos minētās piecas dienas LDDK ieskatā ir nepietiekošs laiks bīstamās iekārtas valdītājam, lai veiktu piestādītā rēķina apmaksu, jo šīs dienas var ietvert arī brīvdienas, pirmssvētku dienas, svētku dienas.  Pieļaujama arī situācija, ka liela darba apjoma dēļ, maksājums var tikt kavēts.

14.1 Pēc avārijas izmeklēšanas noslēgšanas triju darbdienu laikā Patērētāju tiesību aizsardzības centrs informē attiecīgās bīstamās iekārtas valdītāju par šo noteikumu 14.punktā minētajiem izdevumiem un attiecīgās bīstamās iekārtas valdītājs piecu darba dienu laikā no izdevumus apliecinoša dokumenta saņemšanas atlīdzina Patērētāju tiesību aizsardzības centram šo noteikumu 14.punktā minētos izdevumus. Ja attiecīgās bīstamās iekārtas valdītājs norādītājā termiņā neinformē Patērētāju tiesību aizsardzības centru par pamatotiem kavējuma iemesliem un neatlīdzina Patērētāju tiesību aizsardzības centram šo noteikumu 14.punktā minētos izdevumus, Patērētāju tiesību aizsardzības centrs tos piedzen civilprocesuālā kārtībā.

